b'\n_START_ARTICLE_\nToivo Drockila\n_START_PARAGRAPH_\nToivo Armas Drockila (21. maaliskuuta 1898 Kotka \xe2\x80\x93 11. joulukuuta 1960 Kotka) oli suomalainen lavastaja, joka teki el\xc3\xa4m\xc3\xa4nty\xc3\xb6ns\xc3\xa4 Kotkan kaupunginteatterissa ja sen edelt\xc3\xa4jiss\xc3\xa4 Kotkan Ty\xc3\xb6v\xc3\xa4en Teatteri, Kotkan N\xc3\xa4ytt\xc3\xa4m\xc3\xb6 ja Kotkan maakuntateatteri. H\xc3\xa4n aloitti lavastajanuransa vuonna 1924 opiskeltuaan Turun piirustuskoulussa sek\xc3\xa4 William L\xc3\xb6nnbergin ja Uuno Alangon johdolla. H\xc3\xa4n sai Pro Finlandia -mitalin vuonna 1958._NEWLINE_Drockila oli Suomen Lavastustaiteilijain Liiton ja Kotkan Taidekerhon perustajaj\xc3\xa4seni\xc3\xa4 ja toimi teatterity\xc3\xb6ns\xc3\xa4 ohella ty\xc3\xb6v\xc3\xa4enopiston taideopettajana ja kotkalaisten lehtien kuvataidekriitikkona.'